बनने वाला था जीजा, बना पति; कहीं चार बच्चों के पिता ने की साली से शादी
एक परिवार में जिस युवक की शादी बड़ी बहन संग होनी थी, उसकी शादी छोटी बहन से हुई।
बिहार में सारण जिले के एक परिवार में जिस युवक की शादी बड़ी बहन संग होनी थी, उसकी शादी छोटी बहन से हुई।
असल में, पिछले साल बड़ी बहन से शादी तय हुई थी। लेकिन इस दौरान लड़का-लड़की के परिवारों का मिलना जुलना बढ़ता चला गया। बड़ी बहन को पता भी नहीं चला कि छोटी बहन अपने होने वाले जीजा को दिल दे बैठी है।
घर पर आ गई बारात, छोटी ने कहा- मैं बनूंगी दुल्हन
घटना मंगलवार 2 मई की है जब छपरा के बीन टोली निवासी जगमोहन महतो के पुत्र राजेश कुमार की बारात बमोरी गांव पहुंची। शादी के रस्मों की शुरुआत हुई लेकिन तभी अचानक ऐसा हुआ कि वैवाहिक कार्यक्रम रोक दिया गया और हाई वोल्टेज ड्रामा शुरू हो गया।
दुल्हन रिंकू देवी की छोटी बहन पुतुल कुमारी ने जिद पकड़ ली कि वह मेरा जीजा नहीं, बल्कि दूल्हा बनेगा।
सुसाइड की दी धमकी, हुए सात फेरे
अब पुतुल जिद करने लगी कि मैं अपने होने वाले जीजा को ही मैं अपना पति बनाउंगी। इतना ही नहीं उसने राजेश कुमार को धमकी देते हुए कहने लगी कि अगर मुझसे शादी नहीं करोगे तो मैं आत्महत्या कर लूंगी। इसके बाद वहां अफरातफरी का माहौल हो गया और फिर देखते ही देखते आपस में ही मारपीट शुरू हो गई।
आखिरकार छोटी की जिद के सामने सब हार गए। बड़ी बहन किनारे हो गई, छोटी ने उसी मंडप में शादी रचा ली।
खबर से जुड़े पोल के जरिए अपनी राय दें
ऐसा नहीं है कि इस तरह की यह कोई इकलौती घटना है, पहले भी इस तरह के मामले सामने आते रहे हैं। आइए ऐसे ही कुछ और मामलों के बारे में जानते हैं…
जीजा धीरे-धीरे बन गया पति, पहले से था 5 बच्चों का पिता
पिछले साल अगस्त में ऐसी ही एक घटना ग्वलियर में हुई। मुरार इलाके में एमपी ऑनलाइन की दुकान पर एक युवती को गोली मारकर घायल कर दिया। मामले पुलिस पहुंची तो पता चला कि आरोपी शुरुआत में उसका जीजा था जो कि असलियत में उसका पति है।
दरअसल, युवती को उसके जीजा सुरेंद्र जाटव ने गोली मार दी थी।
गिरफ्तार होने के बाद पुलिस के सामने सुरेंद्र ने बताया कि 2 साल पहले दोनों ने कोर्ट में शादी कर ली थी। लेकिन इसकी जानकारी नेहा के घरवालों को नहीं है।
हालांकि सुरेन्द्र ने यह बात नेहा से छुपाई थी कि वह पहले से शादीशुदा है और उसके 5 बच्चे भी हैं। लेकिन इसकी जानकारी जब नेहा को लगी तो नेहा ने सुरेंद्र से दूरी बना ली थी और नेहा एमपी ऑनलाइन शॉप चलाने वाले कुलदीप के संपर्क में आ गई थी।
कुलदीप को मारने के लिए चलाई थी सुरेंद्र ने गोली 
सुरेंद्र ने पुलिस को बताया कि नेहा का एमपी ऑनलाइन के संचालक कुलदीप के साथ मेलजोल सुरेंद्र को पसंद नहीं था। इसके लिए उसने नेहा को रोका भी था, लेकिन नेहा नहीं मानी। इसी बात से नाराज होकर सुरेंद्र अपने दो साथियों के साथ मिलकर दो दिन पहले एमपी ऑनलाइन के संचालक कुलदीप को मारने के लिए पहुंचा।
सुरेन्द्र ने गोली चलाई लेकिन गोली नेहा को जा लगी। कुलदीप को गोली नहीं लगी। हालांकि नेहा की जान बच गई। दूर के रिश्ते में जीजा लगने वाले सुरेंद्र के प्रेम जाल में फंसकर नेहा ने सुरेन्द्र को पति बना लिया था। लेकिन उसी पति ने नेहा की जिंदगी बर्बाद कर दी।
जीजा को साली से हुआ प्यार, बहन बन गई बहन की सौतन
झारखंड के गोड्डा जिले में एक शादी को चार महीने हुए ही थे कि जीजा को अपनी साली से प्यार हो गया। यहां एक युवती अपने ही जीजा के प्रेम में इस कदर पागल हो गई कि उसे बहन के सुहाग का भी ख्याल नहीं रहा और उसने अपनी बहन की ही सौतन बनने की ठान ली।
जीजा-साली के बीच प्रेम की खिचड़ी मात्र चार महीने पहले पक्की, लेकिन रिश्ता ऐसा जुड़ा कि साली गर्भवती हो गई। बहनोई के साथ प्रेम संबंध की कहानी तब शुरू हुई, जब साली अपनी दीदी की देखरेख करने उसकी ससुराल यानी जीजा के घर आई थी।
गांव के लोगों को जब मामले की जानकारी मिली तो जीजा ने सबके सामने साली की मांग में सिंदूर भरकर उसे बीवी बना लिया।
किशोरी अपने जीजा को दे बैठी दिल, बहन को रास्‍ते से हटाया
जीजा साली के प्यार को लेकर दो साल पहले पटना में एक और घटना हुई। झारखंड के मोकामा में एक महिला के लिए ससुराल के बजाय मायके में अपना ठिकाना बनाना महंगा पड़ गया।
पति का अक्‍सर पत्‍नी से मिलने के बहाने मायके में आना-जाना उसके लिए जानलेवा बन गया। पत्‍नी से मिलने आने वाला पति मायके में अपनी साली के चक्‍कर में पड़ गया।
साली को भी ये रिश्‍ता पसंद आया और फिर दोनों ने मिलकर विवाहिता को रास्‍ते से हटा दिया। विवाहिता दो बच्चों की मां थी।